Pərviz Şahbazov

Pərviz Oqtay oğlu Şahbazov () — dövlət xadimi, diplomat, Azərbaycan Respublikasının Energetika naziri.

 Həyatı 
Pərviz Oqtay oğlu Şahbazov 1969-cu il noyabrın 24-də Bakı şəhərində anadan olub. 1988–1989-cu illərdə hərbi xidmətdə olub.

 Təhsili 
1986–1992-ci illərdə Azərbaycan Dövlət Neft Akademiyasını bitirib. 1991-ci ildən diplomatik xidmətə qəbul olunub. İngilis, alman və rus dillərini bilir.

 İş təcrübəsi 
 1991–1992-ci illərdə Xarici İşlər Nazirliyinin Beynəlxalq iqtisadi münasibətlər şöbəsində ikinci katib,
 1992–1996-cı illərdə Azərbaycanın Almaniyadakı səfirliyində çalışıb. 1996–1997-ci illərdə Xarici İşlər Nazirliyində ikinci katib,
 1997–1998-ci illərdə birinci katib,
 1998–2001-ci illərdə Xarici İşlər Nazirliyində bir sıra vəzifələrdə işləyib.
 1998–2001-ci illərdə Azərbaycan Respublikasının Avstriyadakı səfirliyində müşavir olub.
 2005-ci ildə ATƏT-in Təhlükəsizlik Əməkdaşlıq Forumunun sədri olub.
 2005-ci ilin avqust ayından 2016-cı ilin sentyabrına qədər Azərbaycanın Almaniyadakı fövqaladə və səlahiyyətli səfiri olmuşdur.
 12 oktyabr 2017-ci ildə Azərbaycan Respublikasının energetika naziri təyin edilib.

 Ailəsi 
Ailəlidir, iki övladı var. Azərbaycan Respublikası Prezidentinin Administrasiyasının İşlər sabiq müdiri Oqtay Şahbazovun oğludur.

 İstinadlar 

Kateqoriya:Azərbaycanın energetika nazirləri
Kateqoriya:Azərbaycanın Almaniyadakı səfirləri
Kateqoriya:Azərbaycan diplomatları